b'\n_START_ARTICLE_\nRivanj\n_START_PARAGRAPH_\nRivanj je otok v Jadranskem morju, ki pripada Hrva\xc5\xa1ki._NEWLINE_Rivanj le\xc5\xbei v Zadarskem arhipelagu med otokoma Sestrunj in Ugljan. Otok, ki ima povr\xc5\xa1ino 4,4 km\xc2\xb2 je dolg 3,4 in \xc5\xa1irok do 1,4 km, dol\xc5\xbeina obale meri 10,346 km, ter je prete\xc5\xbeno pokrit z makijo. Najvi\xc5\xa1ja vrhova sta Luko\xc4\x8dina, ki dose\xc5\xbee vi\xc5\xa1ino 112 mnm in Vela Glava (89 mnm). Na otoku stojita dva svetilnika. Prvi, ki stoji na rtu Zanavin oddaja svetlobni signal\xc2\xa0:Z Bl 3s , z nazivnim dometom 4 milje; drugi, ki stoji na pomolu pristani\xc5\xa1\xc4\x8da v naselju, pa oddaja svetlobni signal: Z Bl 3s._NEWLINE_Istoimensko naselje Rivanj le\xc5\xbei v notranjosti otoka. Pod naseljem na jugozahodni obali le\xc5\xbei ob zaselku manj\xc5\xa1e pristani\xc5\xa1\xc4\x8de, ki omogo\xc4\x8da, ladijsko povezavo z Zadrom._NEWLINE_Prvo naselje na otoku, ki ga omenjajo stare listine, je bilo osnovano leta 1355 in je stalo na vzhodni obali, na lokaciji Lokve. Novo, sedanje, naselje so po porazu in predaji postavili naseljenci z otoka Ugljana v 16.stoletju. V 19. in 20. stol. so se oto\xc4\x8dani mno\xc5\xbei\xc4\x8dno izseljevali, predvsem v ZDA. Po koncu druge svetovne vojne se je odseljevanje nadaljevalo, tako da so skoraj vsi oto\xc4\x8dani od\xc5\xa1li, predvsem v Zadar.'